องค์การบริหารส่วนตำบลศาลาครุ

องค์การบริหารส่วนตำบลศาลาครุ ตั้งอยู่ในเขตอำเภอหนองเสือ จังหวัดปทุมธานี

ในอดีตพื้นที่ของตำบลศาลาครุ เป็นที่ลาดต่ำจากเขตแนวภูเขาในจังหวัดสระบุรีและจังหวัดนครนายก ลักษณะเป็นป่าหญ้าปรือ และหญ้าคาสลับต้นไม้เบญจพรรณจำนวนมาก มีสัตว์ป่านานาชนิด พื้นที่กันดารไม่มีแม่น้ำลำคลอง มีแต่ลำธารและบึงน้ำขนาดใหญ่ตามธรรมชาติ ผู้คนส่วนใหญ่อพยพมาจากตำบลบางปลากด อำเภอองค์รักษ์ จังหวัดนครนายก อาศัยทำมาหากินใกล้แหล่งน้ำธรรมชาติ อาชีพหลักคือการทำนาและเลี้ยงสัตว์ไว้ใช้แรงงาน ผลผลิตที่ได้ส่วนใหญ่เก็บไว้บริโภคในครัวเรือนและบางส่วนนำไปแลกเปลี่ยนผลผลิตอื่นกับชุมชนใกล้เคียง การดำรงชีวิตมีความใกล้ชิดกับธรรมชาติ

การคมนาคมสมัยก่อนต้องเดินทางเท้าระยะไกล จึงได้มีการสร้างศาลาหลังหนึ่งขึ้นที่บึงวังจระเข้ (ปัจจุบันเป็นพื้นที่บริเวณบ้านวังศาลา หมู่ 1 ตำบลนพรัตน์) ไว้สำหรับคนเดินทางได้แวะพักร้อน ภายในศาลามีครุน้ำตั้งไว้เพื่อให้ดื่มแก้กระหาย จึงเรียกศาลานี้ว่า ศาลาครุ และเป็นที่มาของชื่อตำบลศาลาครุในปัจจุบัน ต่อมาประมาณ พ.ศ. 2433 – 2439 รัชกาลที่ 5 ทรงพัฒนาทุ่งหลวงรังสิตให้เป็นคลองซอยเล็กๆ ขวางคลองรังสิตเพื่อส่งน้ำเข้าคลองเพื่อเพาะปลูกและเลี้ยงสัตว์ พื้นที่บริเวณนี้จึงอุดมสมบูรณ์ ผู้คนจึงอพยพเข้ามาทำมาหากินเพิ่มมากขึ้น

ในปี พ.ศ. 2460 ทางราชการ ได้จัดตั้งอำเภอหนองเสือ โดยแบ่งออกเป็น 7 ตำบล ซึ่งตำบลศาลาครุตั้งอยู่ทางตะวันออกเฉียงเหนือของที่ว่าการอำเภอหนองเสือ มีระยะห่างประมาณ 14.7 กิโลเมตร มีเนื้อที่ 49.65 ตารางกิโลเมตร มีสภาพพื้นที่เป็นที่ราบลุ่มเหมาะแก่การเพาะปลูก คนส่วนใหญ่มีอาชีพทำนา ต่อมาเมื่อประมาณ พ.ศ. 2515 มีประชาชนชาวอำเภอดำเนินสะดวกและบางมดมาเช่าที่ดินทำสวนส้มเขียวหวาน ซึ่งได้ผลผลิต และราคาดี คนในพื้นที่เดิมส่วนใหญ่จึงเปลี่ยนจากการทำนามาทำสวนส้มและบางส่วนหันมารับจ้างทำงานในสวนส้ม ทำให้พื้นที่การทำนาในปัจจุบันลดลง

รายนามผู้บริหารองค์การบริหารส่วนตำบลศาลาครุ 
รายนามประธานสภาองค์การบริหารส่วนตำบลศาลาครุ 
ที่ตั้งองค์การบริหารส่วนตำบลศาลาครุ ตั้งอยู่ทางทิศตะวันตะวันออกเฉียงเหนือของอำเภอหนองเสือ มีระยะห่างจากที่ว่าการ อำเภอหนองเสือ ประมาณ 14.7 กิโลเมตร และห่างจากศาลากลางจังหวัดปทุมธานี 62.7 กิโลเมตร
องค์การบริหารส่วนตำบลศาลาครุมีเนื้อที่โดยประมาณ 49.65 ตารางกิโลเมตร
องค์การบริหารส่วนตำบลศาลาครุมีสภาพพื้นที่เป็นที่ราบลุ่ม มีลำคลองไหล ผ่านหลายสาย เหมาะแก่การทำอาชีพเกษตรกรรม
ทิศเหนือ ติดต่อกับ ตำบลหนองหมู อำเภอวิหารแดง จังหวัดสระบุรี

ทิศตะวันออก ติดต่อกับ ตำบลบ้านพริก อำเภอบ้านนา จังหวัดนครนายก

ทิศตะวันตก ติดต่อกับ ตำบลนพรัตน์ อำเภอหนองเสือ จังหวัดปทุมธานี

ทิศใต้ ติดต่อกับ ตำบลหนองสามวัง อำเภอหนองเสือ จังหวัดปทุมธานี
มีหมู่บ้านจำนวน 10 หมู่บ้าน 
- มีจำนวนหมู่บ้านในเขตองค์การบริหารส่วนตำบล เต็มทั้งหมู่บ้าน 10 หมู่บ้าน ดังนี้

หมู่ที่ 1 หมู่บ้านท่าลาภบำรุงเจริญรัฐ

หมู่ที่ 2 หมู่บ้านลาดผักขวง

หมู่ที่ 3 หมู่บ้านสหพัฒนา

หมู่ที่ 4 หมู่บ้านวังทองสามัคคี

หมู่ที่ 5 หมู่บ้านบึงปลาร้า

หมู่ที่ 6 หมู่บ้านวังจระเข้

หมู่ที่ 7 หมู่บ้าน 33 พัฒนา

หมู่ที่ 8 หมู่บ้านลำน้ำพัฒนา

หมู่ที่ 9 หมู่บ้านลำน้ำสามัคคี

หมู่ที่ 10 หมู่บ้านแสนจำหน่าย

- ท้องที่อื่นในเขตองค์การบริหารส่วนตำบลไม่มี
มีประชากรทั้งสิ้น 5,181 คน แยกเป็นชาย 2,566 คน แยกเป็นหญิง 2,615 คน จำนวนครัวเรือน 1,493 ครัวเรือน(ข้อมูลเมื่อวันที่ 5 มิถุนายน 2555)

- โรงเรียนประถมศึกษา จำนวน 3 แห่ง 
- โรงเรียนมัธยมศึกษา จำนวน 1 แห่ง

- มีวัด จำนวน 1 แห่ง 
- มีสถานีอนามัยประจำตำบล จำนวน 1 แห่ง

- อัตราการมีและใช้ส้วมราดน้ำ ร้อยละ 100

- กองทุนวัคซีนป้องกันโรคพิษสุนัขบ้าตั้งเป็นศูนย์ จำนวน 1 แห่ง

- มีการออกข้อบัญญัติป้องกันโรคไข้เลือดออกขององค์การบริหารส่วนตำบลมีการป้องกัน และรณรงค์ตลอดทั้งปี
- มีศูนย์ตำรวจชุมชนประจำตำบล จำนวน 1 แห่ง

- มีการจัดตั้งศูนย์ อปพร. และฝึกอบรม อปพร. ขององค์การบริหารส่วนตำบล

- มีการติดตั้งป้ายบอกเส้นทางและเตือนตามเส้นทางถนนทั่วเขตองค์การบริหารส่วนตำบล

- มีการติดตั้ง และดูแลซ่อมแซมดวงไฟทางสาธารณะเพิ่มขึ้นและใช้การได้

- มีการประสานตำรวจตรวจตราทุกหมู่บ้านให้ความปลอดภัย

- ทำการเกษตรเป็นอาชีพหลัก คือ ทำนา ทำสวนกล้วย ถั่วฝักยาว เห็ดฟาง และพืชพันธุ์นานาชนิด ซึ่งเป็นพืชเศรษฐกิจ เพาะพันธ์ปลาน้ำจืด

- ประกอบอาชีพทางการเกษตร เพาะพันธุ์ปลาน้ำจืดจำหน่าย รับจ้างเป็นแคดดี้ในสนามกอล์ฟ และ อาชีพอื่นตามฤดูกาล

- มีการเดินทางไปทำงานในโรงงานนอกเขตองค์การบริหารส่วนตำบล

- โรงสี จำนวน 1 แห่ง

- โรงงานทำเสาเข็ม พื้นสำเร็จรูป จำนวน 2 แห่ง

- โรงงานชำแหลไก่สด จำนวน 1 แห่ง

- โรงงานฟอกหนังสัตว์ จำนวน 1 แห่ง

1. มีเส้นทางคมนามคมติดต่อกับอำเภอ 2 เส้นทาง คือ

- ศาลาครุ-วัดเจริญบุญ-ที่ว่าการอำเภอหนองเสือ-ปากคลอง 10

- ศาลาครุ-ถนนแอนหนึ่ง-ถนนหน้า อบต.หนองสามวัง-คลองสิบ-อำเภอ-ปากคลองสิบ

2. มีเส้นทางคมนาคมติดต่อกับจังหวัดปทุมธานี 2 เส้นทาง คือ

- ศาลาครุ-ปากคลองสิบสี่-ถนนรังสิต-องครักษ์-ปทุมธานี

- ศาลาครุ-อำเภอหนองเสือ-คลองหลวง-พหลโยธิน-ปทุมธานี

- ที่ทำการไปรษณีย์โทรเลข จำนวน - แห่ง

- มีโทรศัพท์ใช้ หมู่ที่ 2, 5, 6, 8 และ 9

- ไม่มีโทรศัพท์ใช้ หมู่ที่ 1, 3, 4, 7 และ 10

ในเขตพื้นที่องค์การบริหารส่วนตำบลศาลาครุ มีไฟฟ้าเข้าถึงทุกหลังคาเรือน จำนวน 8 หมู่บ้าน คือ หมู่ที่ 1, 3, 4, 5, 6, 7, 8, 9 
ส่วนหมู่บ้านที่เข้าถึงเป็นบางส่วนยังไม่เต็มพื้นที่มีจำนวน 2 หมู่บ้าน คือ

- หมู่ที่ 2 หมู่บ้านลาดผักขวง จำนวน 1 หลังคาเรือน

- หมู่ที่ 10 หมู่บ้านแสนจำหน่าย จำนวน 1 ครัวเรือน

- บึง, หนอง จำนวน 2 แห่ง

- คลองบึงปลาร้า ไหลผ่านหมู่ที่ 3, 5

- คลองลาดผักขวง ไหลผ่านหมู่ที่ 2, 5

- คลองระบายน้ำที่ 12 ไหลผ่านหมู่ที่ 8, 9

- คลองระบายน้ำที่ 13 ไหลผ่านหมู่ที่ 2, 4, 6, 7

- คลองระบายน้ำที่ 14 ไหลผ่านหมู่ที่ 1, 3, 5, 10

- คลองระบายน้ำที่ 32 ไหลผ่านหมู่ที่ 1, 2, 10

- คลองระบายน้ำที่ 33 ไหลผ่านหมู่ที่ 7, 10

- ฝาย 1 แห่ง

- บ่อบาดาล 12 แห่ง

http://salakru.go.th/index.php